- Az előző részekben: - Owen Hendricks.
Phoenixbe kell jönnöd!
- Végeztem. - Ezt nem te döntöd el.
Mr. Hendricks, Kevin Mills vagyok, az elnök kabinetfőnöke.
- Nem Bob. - Ne itt!
Maxine Meladze azt mondta, ön volt a felügyelője.
Hallottam róla. De nem az én emberem volt.
- Valaki önnek álcázza magát? - Hívjon, ha talált valamit!
Miért kéreti magát Phoenixbe egy volt informátorunk?
Mert betartottam az ígéretem, és kihoztam.
Menjen, és hozza haza! Semmi dráma!
- Fizethetek a hitelkártyáddal egy szobát? - Persze.
Mi történik?
Igazad volt. Valami nem stimmel.
Voltál már szerelmes?
- Te szerettél bárkit is? - Igen, a lányomat.
Zárd le!
- A kártyám? - Mindent.
Két sarok északra, három nyugatra.
Talco felvesz. Kösd meg az üzletet!
Max adásvételét jöttem lebonyolítani.
Nem velem, El Jefével bizniszelsz.
A NETFLIX SOROZATA
Egyértelműen vonatok közt vagyunk. Muszáj a zsák?
Nem. De vicces volt rád rakni.
Gyerünk!
Arra!
Húzzunk!
Nem nézelődünk! Nyomás!
Menj!
A rejtekhelyekről jöttem tárgyalni.
- Maga Max társa, ugye? - Munkatárs. Ideiglenesen…
Hárommillió. Talco kifele menet kifizet.
Nem fogadhatom el.
Jól van, akkor megkérem, hogy puszta kézzel fojtson meg,
vagy lógasson le egy mexikói hídról.
Figyi…
Bocs, de felment hétmillióra, mert suttyóskodik,
és csípős Cheetos szagú zsákkal a fejemen hoztak ide.
Valójában Talcót kéne megfojtania,
amiért nem közölte, mennyire kell maguknak ez az üzlet.
Nem csak a rejtekhelyeket adom el.
Ha hajlandó tisztességes alkut kötni,
Max bevonja a kelet-európai ügyleteibe.
Milyen ügyleteibe?
Orosz maffiózó volt, nem? Kiemelném a múlt időt.
Azt hiszed, nem nézek utána, kivel üzletelek?
Az orosz maffiából sose szállsz ki. Ahogy az Aquino kartellből sem.
Hatalmi játszma jön. Amit Max fog nyerni.
És ha nem?
Akkor nagyjából annyit veszít, mint mikor kokainfelütésnél
elszámolja magát.
Nézze! A lényeg,
hogy lehetősége van betörni egy elég komoly piacra,
ha tisztességes megállapodást köt vele.
Rendben.
Hétmillió. Mit veszek?
Egy bankár nevét, aki árverezésre bocsátott házakat fog ajánlani,
és lelassítja a papírmunkát, hogy kedvére használhassa őket.
Hogy hívják?
Ez a kockázatos rész.
Mert mondhatnék egy nevet, maga meg megölhetne.
Ja.
Felejtsd el, hogy az idő lineáris!
Érted, amit mondok?
Bármi is lesz, a jövőben már megtörtént.
Vagyis már meghaltál vagy sem.
Mondd a kibaszott nevet!
Zuri Wench, Sun City Bank.
És Kelet-Európa?
Ha Max már ott tart, keresni fogja.
Rendben. Menj a pénzedért!
Mike! Kösz a fuvart! Megnézem a sorozatot.
Wendy, mondd neki, hogy vegyen el!
- Mehetünk? - Muszáj ilyen barátságosnak lenned?
Mit mondjak? Szeretem az embereket.
Mit rajzoltál a gépen?
Láttam valamit az adásvételen.
Beindította a kémagyam. Nézd!
Jézus! Nem hittem, hogy személyesen kijössz.
Az én ügyem, az én emberem.
Igen. Max Meladze, bemutatom…
Ellen Davis!
Igen.
Szóval, te vagy az új felügyelőm?
Igen.
Felkészítünk, elviszünk a rejtekhelyre,
aztán Langley-ben letudjuk a felvételit.
És úgy teszünk, mintha Max új informátor lenne.
- Zavar? - Kicsit.
Halmozottan kétszínű.
Ha az ügynökségnek érdeke, hogy Max informátor legyen,
miért nem mondjuk ezt?
Mert a CIA nem egy szervezet. Nem mindenkinek ugyanaz a programja.
A hadművelet intézésben utazik.
A jogi osztály a legalitásban.
A biztonsági viszont a paranoiában.
Abban hisznek,
és azt feltételezik, hogy mindannyian kémek és árulók vagyunk.
Ők világítják át Maxet.
Olyasmit keresnek, ami sértheti az ügynökség becsületét.
- Becsületét? - Igen, de hamar letudjuk.
Ha visszavettük, Fehéroroszországban már nem tudnak vele mit kezdeni.
Zárva.
Beszélnem kell Ms. Meladzével. Langley-ben találkozunk.
Ez komoly?
INFÓM VAN.
LEKÉSED A KINCSVADÁSZATOT. HANNAH ÖT MIMÓZÁNÁL TART.
KÉRJ TŐLE BOCSÁNATOT!
Megzsaroltad az ügynökséget?
Fehéroroszország óta elég vakmerőn nyomod.
Nem volt más választásom. Magamra hagytatok egy fostalicska helyen.
- Nem az én döntésem volt. - De rábólintottál.
Mondjam, hogy „spongyát rá”?
Menjek vissza, és kockáztassam újra az életem, a CIA-ért?
- Ha egyáltalán tényleg ez a terved. - Ha a halálod akarnám, nem várnék.
Ha visszaküldhetlek
Kuznyecov mellé, az a hírszerzés non plus ultrája,
úgyhogy megéri kockáztatnom.
Hacsak nem árultál el túl sokat az ügyvédnek.
Nem.
Ne kamuzz, Max! Tudom, hogy dugtok.
Ő csak eszköz. Semmi több.
Nem kockáztatnám a jövőm azzal, hogy téged mószerollak neki.
Akkor jelenleg szükséged van rám, nekem meg rád.
Megvan az egyensúly. De tisztázzunk valamit!
Ha ma nem mész át a teszten, akkor ellenség vagy, nem informátor.
Nem lehet az Air Force One-nal fotózkodni.
Hatszor próbáltam. Folyamatosan őrzik.
Nem jársz könyvklubba az éjszakai őrrel.
Van könyvklub? És nem hívtatok meg? Ez… lesebez.
Meghívhatlak. Ha segítesz lőni egy képet a Kincstár pénztártermében.
- Mi sem férünk hozzá. - Más csapatban játszunk.
És? Szexik a kettős ügynökök.
Cső, haver!
Szia! Owen. A tékozló lakótárs.
Linus. Terence-szel melózom a Kincstárban.
Szerénykedik. Komoly arc a külföldivagyon-ellenőrzésnél.
Szép!
Ja.
Ránézek Laurára, megszerezte-e a nemzetbiztonságis érmét.
- Helyes. - Te meg halott ember vagy.
Nem jött be a fejmosás.
Az, hogy Hannah pénzén csajoztál, még tőled is durva.
- Ne már! Nem így volt. - Neki mondd, ne nekem!
Nem akar veled beszélni.
Nincs egy para szenátorod, akit bálványozhatsz?
Hallom, nem jött be a monodrámád, a gálán.
Smoot megerősítette, hogy egy senki vagy,
úgyhogy amint lehet, kitűzünk neked új időpontot.
Tudsz így aludni, hogy egy pszichopatának dolgozol?
Mert Nyland jobb? Washingtonban mindenki a saját seggét védi.
- Ahogy te is. - Kösz a bölcs szavakat.
- Beszélhetnék vele egy percet? - Minden oké.
- Sajnálom. Tudom, hogy dühös vagy. - Mit sajnálsz?
Hogy hazudtál? A számla miatt?
Vagy hogy az én pénzemen dugsz orosz nőkkel?
Nem dugtunk. Munka volt. A kanapén aludtam.
Nem kell hazudnod. Már nem vagyok a csajod.
Hannah, nem hazudok.
Egy volt informátor, akit bébiszittelnem kellett.
A halálom.
Azt hittem, megszabadultam tőle, de visszarángattak Phoenixbe.
Szexi hangja volt.
- Szexi? - Nem, őrült.
- Bírod az őrülteket. - Nem.
Hadd ne kelljen felsorolnom az őrülteket, akiket levarrtál!
A szakításunkat dolgoztam fel.
Te voltál a legkomolyabb kapcsolatom. Próbáltam túltenni magam.
Nagyon sajnálom.
Nem kellett volna elkérnem a kártyád,
nem szabadna bevonnom téged.
Még keresem a helyem a melóban, az életben,
és gyakran hibázom, de a leggázabb, hogy téged megbántottalak.
Mihez kezdjek veled?
Tudom, hogy nem kéne segítenem.
De látom,
milyen arc lehetnél, ha összekapnád magad.
Úgyhogy kapd össze magad!
Ne, szerintem… ennyi elég volt.
Oké. Leállítalak.
Oké. De segítened kell a kincsvadászattal!
Persze. Igen. Mondd!
Van itt valami CIA-s cucc. Donus Kronus? Nem.
- Kryptos Fánk? - Kryptos.
Az meg mi a faszom?
Szobor Langley-ben, egy megoldatlan, titkosított üzenetről.
A CIA halljában lévő fánkosnál
árulnak olyat, amire porcukorral a kód van szórva.
Csak CIA-sok kapnak.
- Hozhatok párat. - Mr. Hendricks!
Most jött.
Adna egy percet? Kérem!
- Nem tehetem. - Dehogynem.
A barátommal beszélgetek. Ha végeztem, jövök.
- A kabinetfőnök várhat. - Nem.
- De, igen. Mit csinál? Ne! - Owen! Nem baj.
De, baj. Sajnálom. Megint.
Hozok fánkot.
Világosan megmondtam.
Ha az elnök hívja emiatt, benn van az első körben.
Az egy piña colada?
Igen. Kér belőle?
Nem. Mit talált?
Ja.
Először is… Mennyire ismeri Smoot szenátort?
Annyira igen, hogy tudjam, nem ő adta ki a CIA-s becenevem.
Oké. Küldött nekem egy idézést, hogy kikezdje a főnököm.
Ami engem is kicsinálna, úgyhogy szeretném, ha eltűnne.
És ha leszállna a jogi osztályról.
Jó, ha van mivel alkudozni, mi?
Ja.
Szóval, le tudja állítani?
Igen. Sírni fog, de ja.
Szuper!
Az ügynök, aki megszegte a biztonsági előírást,
és elárulta egy emberünk becenevét, Xander Goi.
Sose hallottam róla. Bízik a forrásban?
- A volt informátor. - Akkor nem bízik.
Csakhogy ez reális.
Elmentem Bécsbe, beszélni róla Xanderrel,
és egyet pislogtam,
már próbáltak is kinyírni a reptérre menet.
Érdekes.
Úgy tűnik, Goinak a nevemnél jóval több rejtegetnivalója van.
Oké, elintézem.
Uram, mikor… Bocs.
Elintézés alatt azt érti, hogy felhívja, és leüvölti a fejét,
vagy mérget fecskendez a péksüteményébe?
Nagy a felfordulás a jogi osztályon.
Jó lenne tisztában lennem vele,
milyen problémák landolhatnak az asztalomon.
- Azt akarja…? - Hasznosnak bizonyult.
Azt kérdem, folytatná-e.
Köszönöm, uram.
De túlságosan tisztelem Mr. Nylandet ahhoz, hogy hátba szúrjam.
Helyes! Átment.
Nyland barát. Sose kérném, hogy elárulja.
Végeztünk.
Megihatja a piña coladáját.
A beszervezés első lépése a papírmunka.
Nyomtatványok kitöltése, előélet feltárása.
Aztán pszichológiai felmérés, végül hazugságvizsgáló.
A legneccesebb.
Nekem nem. Kamuzásból élek.
A széken van egy érzékelő, ami a záróizmod reakcióját figyeli.
A micsodámét?
A segglyukad összeszorulását.
Ha Maxet új informátorként próbáljuk eladni,
nem kéne egyeztetnünk, hogy szerveztük be?
De. Azt mondjuk, felmerült a neve egy CIA-s megbeszélésen,
és megtudtuk, hogy börtönben van.
- Majd kihoztuk, cserébe, hogy… - Nem hoztuk ki.
Mikor ejtették az ügyét,
lehetőségünk nyílt beszervezni.
Mi? Ki hozza be a gyerekét a CIA-be?
Valaki nem nézi az e-mailjeit. Családnap van.
A legjobbkor világítjuk át, ilyenkor a civileket szigorúan ellenőrzik.
- Azt hittem, szebb lesz. - Ja.
Mikor először beléptem, én is Mission: Impossible-re számítottam.
De csak egy 20 éves gépet kaptam, meg egy hidegháborús iratmegsemmisítőt.
- Látsz havert? - Nem.
Sok minden változott, mióta eljöttél.
Orosz maffiózóként rövidebb élettartammal számolsz.
A felső sor a vezetőség, ugye?
Tanács. Csak páran maradtak az én időmből.
Stas, Lev, Ivan.
Stas hagyta jóvá a kivégzésem.
Őt meg pár tisztet meg kell ölnötök!
Bocs, de gyilkolászunk?
Úgy érti, semlegesítsük. Már elkezdtük írni a listát.
Jurij. Oxána.
Nicska.
Szerintem Jurijt és Nicskát meg tudom győzni.
Oxánát mindenképp ki kell nyírni vagy semlegesíteni!
- Tudjátok, ki a kapuőr? - A kicsoda?
A tanácstag, akit meg kell vesztegetnem, hogy visszavegyenek.
Dolgozunk rajta. Papírmunka!
10 ÓRA ENERGIA
Szabad?
Csak nyugodtan.
Teljes név?
Maxine Vasziliana Meladze.
Születési hely?
Babrujszk, Fehéroroszország.
Szülők?
Meghaltak.
- Testvérek? - Elhunyt.
Családi állapot?
Özvegy.
Gyerek?
Nincs.
Beszélek az pszichológussal meg a poligráfossal.
Rájátszom, hogy új vagyok, és sose láttam még átvilágítást.
Hátha sikerült kiderítenem, mire érdemes figyelni, mielőtt beülne.
Okos!
Igen, tudom.
Most lehetnék egy fürdőben is.
Várunk egy órát, és meglógunk.
Ja.
Bujkáltok?
Még jó!
Segítene valamelyikőtök?
- Miben? - Nem.
Beugranál a zsarolós ügybe?
Jól jönne egy tapasztaltabb ügyvéd.
Kizárt! Csak olyasmit lőcsölsz ránk,
amiről tudod, hogy gáz, ezért ki akarsz bújni alóla.
Nem igaz.
Kösz, nem. Sok szerencsét!
És ha megkérem Nylandet?
Közölnéd a főnivel, hogy nem tudod elvégezni a munkád?
Belátod az elbaszásaid, hogy felhasználhassa ellened? Hajrá!
Kösz a segítséget.
Lesternél van édesség.
Jó étvágyat!
BIZALMAS
Srácok, ki volt ez?
Mi?
Visszajöjjek később?
Nem. A cukortól csak rosszabb lesz.
Srácok! Hékás!
Adjatok apának egy percet!
Játszanátok addig a váróban?
Igen!
Húzás!
Köszönöm.
Megvan az informátor. Gilbane elkezdte az átvilágítást.
Gondolom, szeretné, ha felügyelném.
Igen, addig a mi felelősségünk, míg nincs átvilágítva.
Van tanácsa, mivel segíthetném a folyamatot?
Meg van kötve a keze.
A kérdéssorra nincs hatásunk.
De nyilván titkolni kell valahogy a poligráfos elől az ügynökséges múltját.
- És a büntetett előéletét? - Az senkit sem érdekel.
Kém volt, hazaáruló. Tudjuk, hogy söpredék.
Bármi egyéb?
Nem. De.
Találkoztam kétszer is Kevin Millsszel, Nem Bobbal.
Az informátorról kérdezett, és hogy miért merült fel a neve.
Nem is mondta!
Védeni akartam, ha rosszul sülne el a dolog.
Mondtam neki, hogy egyedi eset volt, aztán…
megkérdezte, kémkednék-e neki, de mondtam, hogy nem.
Tudom.
Felhívott. Mondta, hogy tesztelte,
és átment.
Azért mondta önnek, mert azt hitte, elhallgatom,
vagy pont, mert nem?
Jó kérdés. Mindig a legrosszabbra kell számítani!
Kevesebb meglepetés ér. Na, folytassa a munkát!
Srácok! Ki kér fánkot?
- Kerestelek. - Bocs, most nem tudok dumálni…
- Nem baj, úgyis csak a fejed kell. - Mi történik?
Szelfi anyámnak. Vágj hejó képet!
- Jézus! - Megtudta, hogy családnap van.
Azóta háromszor írt, miért nem szültem még unokát.
Ja.
- Mi van veled? - Semmi. Csak sok az ügy.
Nincs kedved segíteni átvilágítani a zsarolóm?
- Nincs. - Ja, gondoltam.
Segítenél, hol találom dr. Hirsch pszichológust?
Nem nekem kell. Ő ellenőrzi az informátort.
Negyedik emelet. De be ne menj hozzá, még bolondnak néznek!
Persze. Kösz.
Helló! Dr. Hirsch? Üdv! Owen Hendricks.
Igen! Önnek fogom kiértékelni az új informátort.
- Azt hittem, csak 12:30 után esedékes. - Igen. Én csak…
Még új vagyok, és kicsit izgulok.
Semmi gond! Foglaljon helyet! Beszéljünk róla!
Nem magam miatt jöttem.
Csak gondoltam, bemutatkozom, mielőtt beszél vele.
- Hátha tudok segíteni. - Mivel új, őszinte leszek.
Mindenkit leokézok.
Ha nem szarnak a padlóra, átmentek.
Mondjuk volt egy arc, aki behugyozott és átengedtem,
mert amúgy szimpatikus volt.
Oké, remek. Ez…
Nem ismeri véletlenül a poligráfost? Valami Dustin.
Dustin Hatch. Kemény dió.
- Mármint? - Ő a másik véglet.
Egyet hibázik az embere, kidobja.
Értem. Sok alkalmazottat kezel szorongással?
A legtöbbjük élvezi.
- Vicceltem. - Persze.
Amúgy nem vicces. Mindenki bolond, aki itt dolgozik.
Szorongós?
Nem. Csak kérdeztem.
Akkor később!
Helló!
- Minden rendben? - Igen.
Helló!
Maga a poligráfos?
- Igen, uram. - Igen?
Dustin Hatch.
Owen Hendricks, ügyvéd.
Pár hete kezdtem.
Ez az első átvilágításom.
Elég alap. Magát is ellenőrizték.
Ugyanaz a protokoll, alapkérdések, aztán a neheze.
Ha igazat mond, fél óra alatt végzünk.
Jó tudni.
Nagy divat a hazugságvizsgáló, nem?
Biztos.
Vitte már át haverhoz,
megvárta, míg berúg, aztán rácsatolta?
Nem.
Az ügynökségi felszerelés gondosan be van állítva.
Minden apró eltérés megkérdőjelezné a teszt hitelességét.
Igen. Persze.
Csak kíváncsi voltam, mi lenne az eredmény részegen.
Én nem iszom.
Vagány! Ja. Én sem.
- Van egy perced? - Nincs.
Szuper! Ezt tegnap láttam.
Fontosnak tűnt. Kíváncsi voltam, te felismered-e.
Haver! Láttad már ezt valahol?
A rostos kurva életbe!
- Ezt igennek veszem. - Hol láttad?
- Jobb, ha nem tudod. - Hol a faszomban láttad ezt?
Egy arizonai vasúti kocsiban, ami az Aquino kartellé.
Volt egy ott rakás láda ezzel a jelöléssel. Mit jelent?
Miattuk szedtem nyugtatót.
Ez nem hangzik jól. De mit jelent?
Mi ez?
Amerikai tankelhárító rakéta.
Lényegében egy terrorista álma.
A rémálom egységem ezeket csempészi ki az országból,
hogy titokban kövessék a vevőket.
Annyira ostobák, hogy azt hiszik, így vadásszák le a terroristákat,
közben meg a karrierjüket kockáztatják,
és a New York Timesban végzik majd.
- Hagylak. - Nem mész sehova!
Baszki!
- Halló? - Szia, én vagyok!
Egy kibaszott drogkartellel bizniszeltetek?
- Nem tudom, miről beszélsz. - Kamu.
Szemtanúm van.
Helló, Janusszal dolgozom.
Láttam a rakétákat a kartell tehervonatán.
Mit kerestél a kartellvonaton?
Nem ez a lényeg!
Azonnal szerezzétek vissza a rakétákat!
Figyi! Tegyük fel, hogy megállapodtunk egy harmadik féllel a terjesztésről.
Még átadás előtt hatástalanítottuk őket.
Ha azt mondod, elvágtátok a kábelezést,
van róla YouTube-videó, hogy kell megjavítani.
- Jelentkezem. - Igen, leszel szíves!
Nekünk annyi.
Nekünk?
Ha tanúskodnom kell,
miért hagytam, hogy egy titkos akció
rakétákhoz juttasson terroristákat,
neked is tanúskodnod kell, hogy kerültél a kartellvonatra.
Az gáz lenne.
Igen, te ostoba!
Ha a Kongresszus rájön,
ez generációnk legnagyobb botránya lesz.
Dustin!
Helló! Csak, hogy tisztázzuk az előzőt.
Barátilag érdeklődtem,
hogy zajlik a folyamat.
Nem benyalni akartam, vagy befolyásolni az eredményt.
Vagyis befolyásolni próbálta a vizsgálat semlegességét.
Mi? Nem. Pont az ellenkezőjét mondom.
Amish, a tiéd.
Na?
Végtelenül intelligens és elképesztően kegyetlen.
Zseniális informátor lenne, de nem lehet megbízni benne,
egyáltalán.
Pisilnem kell.
Hé! Azt mondtad, pisilned kell.
Igen, és ha visszatartom, az segít a tesztnél. Ahogy ez is.
Ha megtudja, hogy manipuláltad a pulzusod, megbuktat.
Ha nem megyek át a teszten, végem.
Ezt Ellen mondta?
- Igen. Gondoskodj róla, hogy átmenjek! - Nem tudom befolyásolni.
- Azt hittem, segíteni akarsz. - Igen. De ebben nem tudok.
Te tényleg még mindig nem értesz?
Bármit megteszek a túlélésért,
ergo a kétszínűséged és illegális ügyleteid is beköpném.
Jáj! Nagyon remeg az alapértéke.
Izgul?
Kicsit.
Nincs miért.
Ameddig igazat mond, gyerekjáték lesz.
Szerinted át fog menni?
Mi lesz, ha nem?
Jemenben azt mondtad, még nem találkoztál Maxszel, ugye?
Igen.
Miért?
Mióta itt van,
semmit nem kérdeztél róla.
Mégis az az érzésem, jól ismered.
Jól van, Miss Meladze.
Felteszek pár kérdést.
Igennel vagy nemmel válaszoljon!
A neve Maxine Meladze?
Igen.
Az Egyesült Államokban született?
Nem.
Nyugodjon meg, Miss Meladze, különben nem kapunk pontos értéket!
Fehéroroszországban született?
Igen.
A következőre hamis választ adjon, hogy belőjük az alapértéket!
2015-öt írunk?
Igen.
Oké.
Jól van!
Nos, hogy vették fel?
FEHÉROROSZORSZÁG, MINSZK
12 ÉVVEL EZELŐTT
A CIA-nak dolgozom.
Tudom, hogy megölte a férjét, és egy riválisára kente.
Majd erre hivatkozva másokat is kiiktatott,
és átvette a férje helyét az orosz maffiában.
Ha a Tanács rájön, mit tett,
lángszóróval fogják szétszedni.
Mit akar?
Hogy nekem dolgozzon.
Semmi veszélyes. Csak…
mondjon el mindent, amit hall,
főleg az orosz katonai hírszerzéstől.
És ha nemet mondok?
Nem fog.
Nem tud.
Majd jelentkezem.
Meglátogatott egy ügynök, mikor kiszabadultam a börtönből.
Visszautasíthatatlan ajánlatot tett.
Ez komoly vád.
Igen, uram. De az akció kiemelt fontosságú,
és nem szívesen viszem Hendrickset,
ha a legkisebb jelét is látom, hogy kompromittálták.
- Mi történik? - Gilbane vizsgáztatná Hendrickset.
Tart tőle, hogy a lólábunk kompromittálta.
Mióta bízunk a hadműveletisekben?
Csak azért kezded ki Owent, mert nem akarsz ügyvédet a csapatban.
Phoenixben egy hotelszobában szálltak meg.
Utána küldtél egy kémet?
Meladze van annyira értékes, hogy nem volt más választásom.
Szóljon Hendricksnek!
Jobb, ha nem vagy itt, mikor szembesítem. Figyelj, hogy az informátor meglegyen!
Jó, de a kikérdezést megnézem. Az én akcióm.
Világos.
De Salazar is ott lesz. Az én emberem.
Owen nem lesz boldog.
Mi ez a faszság?
Egyszeri poligráf teszt.
Félő, hogy a lóláb befolyásolja az objektív hozzáállását.
Félő? Kinek?
Gilbane-nek? Csak le akar rázni.
Nyilvánvalóvá tette.
Egy szobában szállt meg Meladzéval Phoenixben.
Igen, nyilván.
Az első bébiszittereit lerázta.
Ezért kértek meg, hogy hozzam el.
Hülye leszek saját szobát adni neki!
Figyeljen!
Gilbane-t befolyásolja az informátor.
Van rá bizonyítékod?
Nincs.
De egyértelműen van múltjuk,
még ha azt is állítja, hogy nincs.
Meg van kötve a kezem.
Hivatalos kérés, nem ignorálhatom.
De Salazar felügyeli a vizsgálatot.
Ügyelni fog, hogy szabályosan járjanak el.
Owen Hendricksnek hívják?
Igen.
- Huszonnégy éves? - Igen.
Kérem, a következő kérdésre hazudjon, hogy beállíthassuk az alapértéket!
Ön amerikai állampolgár?
Nem.
Hazudott az előbb, mikor azt állította, nem iszik?
Igen.
Ugye tudja, hogy lófaszt nem ér ez a teszt?
A Tudományos Akadémia szerint
egyenértékű a pénzfeldobással.
Az egy félrevezető tanulmány.
Csak azért mondja, mert nem lenne munkája, ha elhinnék.
- Ez nem igaz… - Ne már!
Használhatatlan egy olyan teszt, amit átverek a záróizmommal. Bebizonyítom.
Összeszorítom, elengedem…
Mr. Hendricks, kérem, hagyja abba! Hagyja abba!
Ha szórakozik, automatikusan megbukott.
Rendben. Elengedtem.
- Köszönöm. - Szívesen.
Ismerte Maxine Meladzét a jogi osztály előtt?
Nem.
Tett vele vagy mondott neki olyasmit,
ami túllépett a szakmaiságon?
Nem.
Látta Meladze kisasszonyt meztelenül?
Baszódj meg!
Ön a CIA alkalmazottja, ez elfogadhatatlan válasz.
Látta meztelenül az informátort?
Igen.
Volt önök közt szexuális kapcsolat?
- Nem. - Szerette volna, ha van?
- Milyen kérdés ez? - Válaszolhat.
Továbbléphet. A szexuális viszonyra vonatkozó kérdés elhangzott, válaszolt.
Végigkísérte az informátor átvilágítását?
Igen.
Volt Miss Meladzénak hamis reakciója?
Ez túl általános. Nem tudok válaszolni.
Legjobb tudomása szerint hazudott bármivel kapcsolatban?
Nem.
Befolyásolja önt?
Baszódj meg!
Jól van, megkapta, amit akart. Vége a vizsgálatnak.
- Jól vagy? - Nem. Ez megalázó volt.
Tudom, de átmentél. Az informátorod is.
Várj!
- Komolyan? - Igen.
Akkor jó. Baszki!
- Figyelj, Max… - Ne!
Nem érdekel, hogy láttad meztelenül.
Csodálkoznék, ha nem próbálna elcsábítani.
- Informátoroknál alap. - Ja.
És nem ezért szakítok veled.
Mi? Szakítasz velem?
Szórakoztató vagy, Owen. A szex is hibátlan.
De, mikor vergődsz egy komoly ügyben,
remélve, hogy a végén minden oké lesz…
az nekem túl huszonéves.
Én tudom, mit akarok az élettől.
És nem hiányzik egy olyan arc,
aki azt se tudja, holnap mi lesz vele.
Vigyázz a két csajjal! Egyikükben sem bízhatsz.
Ja.
Gratulálok! Nem elég, hogy átmentél,
a főnököd is rávetted,
hogy felhívja az enyémet, és megkérje, hadd maradj az ügyön.
Nem.
De ha még egyszer megpróbálsz szabotálni, rossz vége lesz.
Nem félek.
Elég a faszméregetésből!
Koncentráljunk a következő lépésre! Be kell vásárolnom magam!
Tudod, kit kell megvesztegetnem?
Lev Orlovát.
Bakker! Annyi pénzünk biztos nincs.
A férjemmel dolgozott.
Ő akart lenni a hadnagy helyettem.
Legalább tízmilliót akar, hogy fájjon.
Az hárommillióval több. Tényleg nem adja oda az ügynökség?
Ahhoz el kéne árulnunk, mire kell.
Amivel lerombolnánk a most felhúzott Patyomkin-falvat.
Feloldhatunk egy svájci bankszámlát?
Gondolom, svájci bankokban mostad a pénzed, álnéven.
Ötben. De hat éve mindet zárolták,
mikor az USA szankcionált minket meg az oroszokat.
Csak fel kell őket oldani.
Igen. Neked.
- Nekem? - Te akartál maradni.
Nem. Én…
Oké. Hogy vonom vissza a szankciókat?
Te vagy az ügyvéd, találd ki!
Kryptos fánk, ahogy ígértem.
- Szép! - Kösz!
Éjszakai müzlizés? Így is van!
Na?
Milyen a másnap?
Tűrhető.
Neked milyen napod volt?
Isteni. Megoldottam pár problémát, lett helyettük új.
Amelia dobott, azt mondta, túl huszonéves vagyok neki.
Tizennégyre gondolt.
Én 12-t mondtam volna.
Köszönöm az együttérzést.
- Kérdezhetek egy pénzügyeset? - Oké.
Az egyik ügyem nemzetközi szankciókkal kapcsolatos.
Részleteket nem mondhatok.
- Így nehéz lesz segítenem. - Oké.
Mondjuk, hogy Tony tigris egy külföldi bűnszervezetnek dolgozik,
amit az USA szankcionált.
Vám, embargó, vámjellegű kereskedelmi korlátozások,
vagy Snap, Crackle és Pop befagyasztotta Tony vagyonát?
Az uccsó.
Akkor KMÁ-ra kivetett, egyoldalú szankció lesz.
Különös megjelölésű állampolgár.
Fel lehet oldani?
Isteni beavatkozással.
A szüleim rengeteg oligarchát képviseltek az évek során.
Hipergáz. És sose tudták rávenni a kormányt, hogy dobják a szankciókat.
Nincs arra mód, hogy Tony tigris
hozzáférjen egy szankcionált számlához
Snap, Crackle és Pop tudta nélkül?
Nincs. A szankcionált számlák listáját minden banknak kiküldik.
Naponta frissítik, és rögzítik őket a bankok gépein.
Azonnal jelez, ha valaki hozzá akar férni.
Csak úgy oldod fel a számlát, ha a bank kizárja.
Kivel beszéljek erről?
Cső!
Ahogy kérted. Kösz, hogy eljöttél.
Alap.
Olyan sejtelmesen beszéltél, nem mondhattam nemet.
Tudod, hogy ezzel megnyertem a kincsvadászatot. Megvertem Terence-et.
Igen.
Sajnos a nemzetbiztonság most fontosabb a barátságnál.
Mi történik?
Részleteket nem mondok, mert érzékeny téma,
de fel kéne oldani pár svájci bankszámlát.
Hat éve lezárták, az orosz szankciókkal.
Ja. Kizárt.
Oroszország túl para.
Tudom, de ez mellékes.
Egy középszintű, fehérorosz bűnözőé.
Senkit sem fog érdekelni.
Szükségünk van a pénzre egy titkos akcióhoz.
Kiemelt nemzetbiztonsági érdek.
Hatalmas segítség lenne.
- Miért nem hivatalosan intézed? - Tudod, miért.
Senki nem adná olyasmihez a nevét, ami kudarcba fulladhat.
De nem fog.
Mind ezt mondják.
Ja.
Miért kéne neked segítenem?
Úgy érted, hogy hálálom meg?
Te mondd meg!
Randizni akarok.
A lakótársaddal.
Megkérdezhetem. Biztos igent mond.
Ha igen, egy órára feloldhatom az egyik számlát.
Csak akkor nem veszik észre. Megegyeztünk?
Meg.
Tisztázzunk valamit, mielőtt elindul!
A vizsgálat eredménye? Csillagos ötös.
Kivéve itt,
mikor a poligráfos megkérdezte, hazudott-e a lóláb.
Igen, uram. Nem lényeges.
Volt egy gyereke, aki már rég meghalt.
Letagadta, mikor kérdezték, van-e.
Valójában nem hazudott. Csak nem akartam, hogy Dawn érzelmileg…
Mi a faszért?
Az informátor fegyvert tart a fejünkhöz.
Fenyeget, hogy felfedi a titkaink. Tudnunk kell befolyásolni!
Igen, uram. Elnézést, még nem végeztem.
Bármit megteszek, hogy megvédjem az ügynökséget.
De nem hinném, hogy Dawn Gilbane is.
Egyetértek.
Ezért küldöm magát.
Ha Gilbane-t kompromittálták, bizonyíték kell.
A következő 48 óra a küldetés kiemelten fontos része.
Ledobunk Olaszországban, ahonnan autóval mentek Genfbe.
Felveszitek Meladze számlájáról a pénzt,
a csapatom átveszi tőletek,
majd Németországba megyünk,
hogy megtervezzük a fehérorosz visszatérést.
- Mi az? - Nem fogják megengedni,
hogy Genfben csak úgy mászkáljunk.
Xander Goi egy órája érkezett oda.
A konzulátuson ver sátrat.
Genfbe küldöm magukat, Hendricks után.
Tud róla?
Nem, és ha minden jól megy, nem is fog.
Ha gáz lesz, őt védjük vagy az informátort?
Az ügynökséget védik.
Ha ez menni fog…
és még Hendrickset is támogatják, remek.
Ha nem, akkor simán találok új ügyvédet.
Izgatott vagy? Mész haza.
Előbb az odautat éljük túl!
A feliratot fordította: Tardos Hanna